**Dunavarsány Város Önkormányzata Képviselő-testületének**

**1/2014. (I. 22.) önkormányzati rendelete**

**a szociális rászorultság alapján megállapítható pénzbeli és természetbeni ellátásokról szóló 24/2013. (XII. 11.) önkormányzati rendeletének módosításáról**

Dunavarsány Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a szociális igazgatásról és szociális ellátásokról szóló 1993.évi III. törvény 26.§-ában kapott felhatalmazás alapján a szociális rászorultság alapján megállapítható pénzbeli és természetbeni ellátásokról szóló 24/2013. (XII. 11.) önkormányzati rendelete (továbbiakban: R.) módosítására az alábbi rendelet alkotja:

**1.§** A R. 4.§ (2) bekezdése a következő j) ponttal egészül ki:

*„4.§ (2)*

*j) méltányossági jogcímen közgyógyellátás megállapítása.”*

**2.§** A R. 13/A. § (1) bekezdése helyébe a következő rendelkezés lép:

*„13/A.§ (1) Önkormányzati segély temetési költségekhez való hozzájárulásként állapítható meg azon személy részére, aki a 13. § (4) bekezdésében foglaltaknak megfelel, és az elhunyt személy eltemettetéséről gondoskodott annak ellenére, hogy arra nem volt köteles, vagy tartására köteles hozzátartozó volt ugyan, de a temetési költségek viselése a saját, illetve a családja létfenntartását veszélyezteti.”*

**3.§** A R. 21. § (5) bekezdése helyébe a következő rendelkezés lép:

*„21.§ (5) A gondozásra fordított időt a gondozási napló alapján kell megállapítani, a házi segítségnyújtás 2014. évi intézményi térítési díja 600 Ft/óra.”*

**4.§** E rendelet a kihirdetését követő napon lép hatályba.

 **Bóna Zoltán dr. Szilágyi Ákos**

**polgármester jegyző**

**ZÁRADÉK:**

A rendelet 2014. január 22. napján kihirdetésre került a helyben szokásos módon, a hirdetőtáblára történő kifüggesztéssel.

 **dr. Szilágyi Ákos**

 **jegyző**